Füzuli Məmmədov (futbolçu)

Füzuli Nurəddin oğlu Məmmədov () — azərbaycanlı futbol mütəxəssisi. UEFA-nın "A" kateqoriyalı məşqçisidir. "Neftçi PFK" nın keçmiş baş məşqçisi

 Bioqrafiyası 
Məmmədov Füzuli Nurəddin oğlu 1977-ci il sentyabr ayının 8-də Qərbi Azərbaycanın Masis rayonunda dünyaya gəlib. 2-ci sinifdə oxuyarkən, 1984-cü ildə ailəsi ilə birlikdə Bakıya köçüb və təhsilini 96 saylı orta məktəbdə davam etdirib. Futbolla uşaq yaşlarında, Kazbek Tuayevin futbol məktəbində, Valeri Nikiforovun başçılığı altında məşğul olmağa başlayıb.

Azərbaycan Dövlət Bədən Tərbiyəsi və İdman Akademiyasının "İdman oyunları" fakültəsinin məzunudur. Evlidir, üç ovladı — iki oğlu və bir qızı var. Qardaşı Xəqani Məmmədov da Azərbaycanın tanınmış futbol simalarındandır. Milli komandamızın sabiq hücumçusudur. Hal-hazırda da məşqçilik fəaliyyəti ilə məşğuldur. UEFA-nın "A" kateqoriyalı məşqçisidir.

 Məşqçi karyerası 
Məşqçilik karyerasına 2013-cü ildə "Rəvan" komandasında başlayıb. İlk öncə 6 ay ərzində 11 yaşlılar qrupuna başçılıq edib. Daha sonra 19 yaşlılar qrupunda məşqçi, bir müddət sonra isə komandanın əsas heyətinə baş məşqçinin köməkçisi vəzifəsinə təyin edilib. 2014-cü ildə Füzuli Məmmədovun rəhbərlik etdiyi U-19 komandası Azərbaycan çempionatında qalib gələrək, UEFA-nın Çempionalr Liqasında iştirak edib.

2015-ci ildə "Zirə" komandasına keçib. Füzuli Məmmədovun rəhbərliyi altında U-19 komandası ölkə çempionatının gümüş medallarını qazanıb. 2016-cı ildə Bakının "İnter" komandasının U-17, 2017-ci ildə isə "Səbail" komandasının eyni yaş qrupunun baş məqşçisi vəzifəsində çalışıb. "Səbail"ə başçılıq etdiyi müddət ərzində komanda Azərbaycan çempionatının gümüş medallarını qazanıb.

2018-ci ildən etibarən "Neftçi" komandasında baş məşqçinin birinci köməkçisi vəzifəsində çalışır.

 Uğurları 

 "Neftçi" PFK-nın heyətində 
 1993 — Yüksək Liqanın bürünc mükafatçısı
 1994/95 — Yüksək Liqanın bürünc mükafatçısı
 1994/95 — Azərbaycan Kubokunun qalibi
 1995/96 — Yüksək Liqanın qalibi
 1995/96 — Azərbaycan Kubokunun qalibi

 "Şəfa" FK-nın heyətində 
 2000/01 — Azərbaycan Kubokunun qalibi

 "Xəzər Lənkəran" FK-nın heyətində 
 2004/05 — Premyer Liqanın gümüş mükafatçısı
 2006/07 — Premyer Liqanın qalibi
 2006/07 — Azərbaycan Kubokunun qalibi
 2007/08 — Azərbaycan Kubokunun qalibi
 2008 — Birlik Kubokunun qalibi

 "Simurq" FK-nın heyətində 
 2008/09 — Premyer Liqanın bürünc mükafatçısı

 İstinadlar 

 Xarici keçidlər 
 National-football-teams.com saytında profili 
 Füzuli Məmmədov: "Sındırdığım futbolçulardan biri də qardaşım olub" 
 F. Mämmädov on scoresway.com 

Kateqoriya:Azərbaycan futbolçuları
Kateqoriya:Azərbaycanlı futbolçular
Kateqoriya:Azərbaycan futbol məşqçiləri
Kateqoriya:Legioner Azərbaycan futbolçuları
Kateqoriya:SSRİ futbolçuları
Kateqoriya:Neftçi PFK oyunçuları
Kateqoriya:Xəzər-Lənkəran FK oyunçuları
Kateqoriya:Karvan İK oyunçuları
Kateqoriya:Turan Tovuz PFK oyunçuları
Kateqoriya:Neftçala FK oyunçuları
Kateqoriya:Simurq PFK oyunçuları
Kateqoriya:Şəfa FK oyunçuları
Kateqoriya:MOİK Bakı FK oyunçuları
Kateqoriya:Azərbaycanın kişi futbolçuları
Kateqoriya:Şamaxı FK məşqçiləri
Kateqoriya:AZAL Bakı PFK oyunçuları
Kateqoriya:Azərbaycan milli futbol komandasının oyunçuları
Kateqoriya:Neftçi PFK məşqçiləri